57. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 60013 της14/14 Οκτ. 1988 (ΦΕΚ Β΄ 750) Δηλώσεις προς την Τράπεζα της Ελλάδας σύμφωνα με το Νόμ. 1806/1988. Έχοντας υπόψη το άρθρ. 40 παρ. 9 του Νόμ. 1806/88 ΦΕΚ Α΄ 207/88, αποφασίζουμε: 1.Οι κατά το άρθρ. 40, παρ. 5 του Νόμ. 1806/1988 δηλώσεις προς την Τράπεζα της Ελλάδας υποβάλλονται στη Γενική Διεύθυνση Επιθεώρησης Τραπεζών της Τράπεζας. 2.«Μέσα χρηματοδότησης» ή «χρηματικά μέσα» κατά την έννοια του άρθρ. 40 παρ. 1 του Νόμ. 1806/1988 είναι όχι μόνο κεφάλαια που ανήκουν κατά κυριότητα στα ελεγχόμενα κατά το Νόμο πρόσωπα αλλά και σε δανειακά κεφάλαια και καθώς και κάθε είδους πιστωτικά μέσα. 3.Κατά τον έλεγχο των κατά το άρθρ. 40 παρ. 5 του Νόμ. 1806/1988 δηλώσεων οι αρμόδιες ελεγκτικές αρχές της Τράπεζας της Ελλάδας δικαιούνται να λαμβάνουν γνώση των κάθε φύσεως υφισταμένων λογαριασμών καταθέσεων των αναφερομένων στο άρθρ. 40 του Νόμ. 1806/1988 προσώπων και ειδικότερα να ελέγχουν τη σύννομη τήρηση και κίνηση (χρέωση-πίστωση) αυτών καθώς και την ύπαρξη πιστωτικού υπολοίπου των παραπάνω λογαριασμών σε δραχμές είτε σε συνάλλαγμα. 4.Αν για τον έλεγχο των δηλώσεων του άρθρ. 40 παρ. 5 του Νόμ. 1806/1988 επιβάλεται να εξετασθούν και πράξεις εισαγωγής συναλλάγματος, επιλαμβάνεται η Διεύθυνση ελέγχου για την εφαρμογή των Συναλλαγματικών κανονισμών στην Τράπεζα της Ελλάδας, ύστερα από εντολή του Διοικητή της Τράπεζας της Ελλάδας. 5.(Καταργήθηκε από την περίπτ. β΄ παρ. 3 άρθρ. 27 Νόμ. 1868/10-10 Οκτ. 1989 (ΦΕΚ Α΄ 230) (τόμ. 6 σελ. 146,07). 6.Τα ελεγκτικά όργανα κατά τους παραπάνω ελέγχους δεν επεκτείνουν τον έλεγχο αμέσως ή εμμέσως σε λογαριασμούς καταθέσεων προσώπων άλλων από εκείνα, για τα οποία το άρθρ. 40 του Νόμ. 1806/88 αίρει έναντι της Τράπεζας της Ελλάδας το απόρρητο των καταθέσεων. 